มันนี่ทูเดย์
ประกันสุขภาพ
11 ม.ค. 2560

ประกันสุขภาพ
นางภฤตยา สัจจศิลา ประธานเจ้าหน้าที่บริหารฝ่ายการตลาด บริษัท กรุงไทย-แอกซ่า ประกันชีวิต เปิดเผยว่า ปีนี้บริษัทนำเสนอแผนประกันสุขภาพใหม่ “ไอเฮลตี้” (iHealthy) เพื่อให้เป็นแบบประกันสุขภาพส่วนบุคคลที่คุ้มครอง และครอบคลุมทุกความต้องการ ทุกที่ ทุกเวลา เพื่อส่งเสริมให้มีการดูแลสุขภาพเชิงป้องกัน และช่วยเหลือด้านค่ารักษาพยาบาลที่มีค่าใช้จ่ายที่สูงขึ้นมากในปัจจุบัน
ปิดเอทีเอ็มชั่วคราว
ธนาคารไทยพาณิชย์แจ้งปิดระบบเอทีเอ็มทั่วประเทศ ในวันศุกร์ที่ 13 ม.ค. 2560 ตั้งแต่เวลา 23.00-05.00 น.ของวันเสาร์ที่ 14 ม.ค.เพื่อพัฒนาประสิทธิภาพการทำงาน สำหรับอินเทอร์เน็ตแบงก์กิ้ง โมบายแบงก์กิ้ง ลูกค้าสามารถทำธุรกรรมโอนเงินในบัญชีธนาคารไทยพาณิชย์ได้ แต่ไม่สามารถโอนต่างธนาคารได้